Fiery visions

Story Bible

Story:

Príbeh je inšpirovaný podľa skutočných udalostí. Hieronymus Gladich, hlavná postava príbehu, je dlho slúžiaci kňaz a exorcista v Prešporku. Stará Bratislava v 16. storočí, kedy patrila ešte pod kontrolu Uhorska. Mesto kultúry, obchodu, umenia a šľachty, avšak v tomto meste sa začnú šíriť zvesti. Avšak aj za krásou sa skrýva strach, strach z invázie Ottomanov, ktorá prechádza celým Felvidekom. K tomu však do znepokojenia mesta, sa začnú šíriť správy o zahalenej bytosti zjavujúcej sa po nočných uliciach mesta, zvesti o bytosti z ohňa, ktorá hľadá panny a vypaľuje svoje stopy na steny a zem. Nepokoj pulzuje medzi veriacimi, návštevy kostolov sú čoraz intenzívnejšie, ako zvesti o príchode satana kolujú mestom, správy o prichádzajúcom antikristovi, správy o tom ako Lucifer samotný sa spojil s Ottomanmi. Cirkev odmieta robiť vyšetrenia, správy o horiacej človečine chodiacej mestom, čo hľadá panny? Smiešne, takto sa báť nejakej riekanky, bludy ľudu. Jedného dňa, sa však bytosť zjaví, začne navštevovať po nociach a rúškom tieňov dievča, a potom ako ho napadne, sa skutočnosť tejto bytosti potvrdí. Keď sa správa dostane Cirkvi pod ruky, vyšle odpoveď medzi Biskupov Uhorska. Biskup v Prešporku pošle svojich kňazov aby túto existenciu ducha potvrdili. Hieronymus, spolu s ďalšími piatimi kňazmi, prechádza Prešporkom vyšetriť existenciu tejto entity, ktorá sa, podľa slov ľudí, zjavuje mladému dievčaťu Regine. Je to len výmysel? Trik? Alebo je diabol medzi nami?

Locations:

Pressburg:

Námestie (Miesto kde sa najviac ľudí schádza, pred samotnou radnicou mesta)

Katakomby (Pod mestom sa nachádza prastarý hlboký komplex, nikto tam nežije... či?)

Červená štvrť (Štvrť plná krčiem, chudoby, opilcov a prostitútok...)

Zlatá cesta (Štvrť prevažne obývaná šľachtou)

Hrad (Brány hradu sú uzavreté, ale je majestátny)

Katedrála svätého Martina (Hráčov safe house, domov iných kňazov)

Kasárne (Zbrojnoši z celého Uhorska sa tu radi schádzajú)

Les (Za stenami Pressburgu je hlboký tmavý les, bez jediného buku)

Prístav (Prístav na Dunaji, kde sa schádzajú obchodníci a námorníci)

Main characters:

Hieronymus Gladich (Player main character)

Regina (Dievča navštevované Hanzom)

Hanz Klemens (Ohnivé zjavenie/Démon/Duch)

Important side characters:

Pavel (Kňaz z Lietavy, Vincentov Bratranec, dobrý priateľ Hieronymusa)

Bálint/Valentín (Bohatý šľachtic, ktorý má v obchode prehľad)

Ferenc (Kapitán mestskej stráže)

Čert (Miestny opilec, ktorý o sebe tvrdí, že pochádza z pekiel)

Vincent (Kňaz z Trenčína, Pavlov bratranec)

Biskup Michal/Kopchani (Mocný muž v katolíckom kresle)

Antagonists:

Benca (Veľmi veriaci muž, natoľko veriaci, že mu to lezie aj hlavou)

Péter (Nie je to dobrý kňaz, a ani nikto nechápe ako sa ku kňazom dostal)

Uthman (Ottomansky infiltrátor, vedúci skrytú bandu pod mestom, v rúšku obchodníka)

Lucifer (El diablo! Chce Hanzovu dušu)

Hanz Klemens (Ohnivé zjavenie/Démon/Duch – Keď ho ovládne hnev, dobrota zmizne)

Juraj Lippaya (Ostrihomský Biskup)

Chapter specific characters:

1. – Starec, Zlodej, Čert, Vojaci, Šľachtic...
2. – Bezdomovec, Prostitútka, Ismajil, Pasha, Matka Reginy, Reinmau Vojaci, Gróf Pálfy...
3. – Holubica, “Diabol“, Infiltrátori, Vojaci, Scheibele/Juraj (Sochár v Prešporku)...

Main character details

Hieronymus

Celé Meno: Hieronymus Gladich

Pohlavie: Muž

Vizuálne črty: Účes katolíckeho kléru, Hnedé vlasy, Zelené oči, Zdravá postava, Žiadna brada, Čierny podriasnik s mozzetou.

Silné Stránky: Spravodlivý, odvážny, vytrvalý

Slabé stránky: Prispôsobivosť, podriadenosť

Tajomstvá: Než sa stal kňazom, zabil v bitke jedného muža, odvtedy sa žije s veľkou hanbou a hnevom v srdci, chce sa zbaviť všetkého zlého.

Túžby: Vypudiť zlo zo sveta a nájsť vykúpenie.

Regina

Celé Meno: Regina Fischer

Pohlavie: Žena

Vizuálne črty: Hnedé vlasy, Štíhla postava, Červené šaty, Hnedé oči

Silné Stránky: Vytrvalá, Láskavá, Pracovitá

Slabé stránky: Ustrachaná, Emocionálna, Impulzívna

Tajomstvá: Túži opustiť Pressburg, chce to uskutočniť za pomoci muža, ktorý sa skrýva v katakombách.

Túžby: Zbaviť sa ducha a opustiť Pressburg,

Hanz

Celé Meno: Hanz Klemens Zwespenbauer

Pohlavnie: Muž

Vizuálne črty: Biela tvár, Žlté oči, Vychudnutý, Zvýraznené črty lebky na tvári, Málo vlasov, Poškodený odev šľachtica

(Keď horí – Žiadne vlasy, Horiace ruky, Červené oči, Horiaci šľachtický odev)

Silné Stránky: -???-

Slabé stránky: -???-

Tajomstvá: Zabil muža pod menom grófa Pálfyho, jeho čin ho dostihol až v jeho záhrobí.

Túžby: Vykúpiť sa, a dostať sa z Očistca do Neba

Side character detials

Pavel

Celé Meno: Pavel Auftraldus

Pohlavnie: Muž

Vizuálne črty: Vysoká silná postava, Šedé oči, Krátke hnedé vlasy, Mníšske rúcho, Brada.

Silné Stránky: Silný, Vypočítavý

Slabé stránky: Podriadenosť, Žiarlivosť

Tajomstvá: Otec ho vyhodil z domova, cestoval ako žobrák do Pressburgu za svojim bratrancom a teraz žije v dlhoch ako Františkánsky mních

Túžby: Splatiť dlh, byť slobodný

Vincent

Celé Meno: Vincet Ojsiek

Pohlavnie: Muž

Vizuálne črty: Široká tlstá postava, Šedé oči, Krátke hnedé vlasy, Mníšske rúcho, Holá tvár, .

Silné Stránky: Múdrosť, Láskavosť

Slabé stránky: Pohyb, Viera

Tajomstvá: Pomáha Pavelovi aby sa dostal z dlhov, je častým návštevníkom nevestinca.

Túžby: Chce si zobrať za ženu jednu prostitútku.

Ferenc

Celé Meno: Ferenc Líh

Pohlavnie: Muž

Vizuálne črty: Silná postava, Čierne vlasy, Holá tvár, lesklé brnenie, kožené rukavice, zdobená helma.

Silné Stránky: Múdrosť, Taktickosť, Bojovnosť

Slabé stránky: Viera, Impulzívnosť

Tajomstvá: Chová obrovskú nenávisť voči čechom a ottomanom a rád im zo života robí peklo, snaží sa tým zakrývať krivdu, ktorú mu spôsobili v minulosti.

Túžby: Túži sa dostať medzi vysoko postavených členov Habsburskej armády.

Čert

Celé Meno: Gyorgi Karl

Pohlavnie: Muž

Vizuálne črty: Široká tlstá postava, modré oči, červený nos, strapaté hnedé vlasy, veľká dlhá brada.

Silné Stránky: Vytrvalosť (V alkohole) a prefíkanosť

Slabé stránky: Alkohol, Viera

Tajomstvá: Je to skutočný čert, ktorý utiekol z pekla a teraz si “užíva“ ľudský život.

Túžby: Chce nadobro utiecť peklu a žiť slobodne, ako človek.

Biskup Kopchani

Celé Meno: Michal Kopchani

Pohlavnie: Muž

Vizuálne črty: Široká tlstá postava, hnedé oči, vráskavá tvár, žiadne vlasy, Čierny odev - Roman Cassock.

Silné Stránky: Prefíkanosť, Výrečnosť, Láskavosť

Slabé stránky: Viera, Ego

Tajomstvá: Má veľmi blízky vzťah so strýkom Reginy, viní však seba za jeho zmiznutie.

Túžby: Chce pomôcť Regine, s tým, že by si cez ňu vyzistil, kde sa jej strýko nachádza

Antagonist details:

Lucifer

Celé Meno: Lucifer

Pohlavnie: -???-

Vizuálne črty: Mení podoby, žena / muž rôznych postavení (šľachta – nižšia vrstva)

Silné Stránky: Prefíkanosť, Výrečnosť, Nenávisť

Slabé stránky: Ego, Hnev

Tajomstvá: -???-

Túžby: Chce dušu Hanza...

Bence

Celé Meno: Bence Murdel

Pohlavnie: Muž

Vizuálne črty: Široká tlstá postava, zelené oči, blond vlasy, žiadna brada, čierny oblek mnícha

Silné Stránky: Prefíkanosť, Výrečnosť

Slabé stránky: Viera (Veľmi)

Tajomstvá: Chodí tajne navštevovať ženu, ktorej je spovedník, ale návštevy sú vždy z iného dôvodu.

Túžby: Stať sa Svätcom.

Péter

Celé Meno: Péter Silbiliak

Pohlavnie: Muž

Vizuálne črty: Silná postava, hnedé oči, vráskavá tvár, mníšske rúcho.

Silné Stránky: Sila, Taktika

Slabé stránky: Viera, Ego

Tajomstvá: Nie je to ani kňaz, kňazom sa v podstate stal, kvôli tomu, že jeho otec je biskup.

Túžby: Splniť otcove želania a následne sa ho zbaviť nadobro.

Othman

Celé Meno: Pasha Othman

Pohlavnie: Muž

Vizuálne črty:Chudá postava, tmavá pokožka, zjazvená tvár, šedé oči, žiadne vlasy, čierna brada.

Silné Stránky: Prefíkanosť, Sila

Slabé stránky: Viera, Hnev

Tajomstvá: Je to Ottoman skrývajúci sa pod mestom kde vedie svoju tajnú operáciu

Túžby: Stretnúť sa so Sultánom

Juraj

Celé Meno: Juraj Lippaya

Pohlavnie: Muž

Vizuálne črty: Tlstá postava, zjazvená tvár, šedé oči, čierne vlasy, čierna brada.

Silné Stránky: Prefíkanosť, Taktika

Slabé stránky: Viera, Ego, Hnev

Tajomstvá: Jeho synovec bol zamietnutý rodinou Reginy, a zosmiešnený jej otcom pred davom, odvtedy sa snaží robiť Reinmauovi zo života peklo

Túžby: Stať sa pápežom, zničiť rod Fisherovcov

Uvod:

Kamera ukazuje na pokojnú nočnú oblohu, a pomaly sa náš pohľad presúva na staré mesto, obyvateľmi známe aj ako Pressburg (Prešporok). Dobové stavby nám odhaľujú, že náš príbeh sa odohráva v 16. storočí. Žiara mesiaca sa leskne od vlhkých striech budov. Ulice sú prázdne, v okolí nesvieti žiadny iný druh svetla, len mesiac a hviezdy. Kamera sa presunie na nový záber, sviečka horiaca pod oknom, kúsok od nej v posteli leží mladé neznáme dievča. Plamienok sviečky zhasne, vánok znejúc ako výdych osoby ho sfúkol. Dievča sa zobudí, zvuk ju vydesil, poobzerá sa okolo seba, no niet koho v miestnosti. Záber sa presunie na dvere, za nimi je počuť kroky, ktoré sa ozývajú chodbou. Dievčina naberie odvahy a z postele sa postaví, otvorí dvere a nazrie jedným okom na koniec chodby. Je tam sviečka, položená na stolíku, pri samotnom konci. Dievča sa pomaly a potichu vyberie k tej svieci, no niečo jej tu nehrá, neustále sa pozerá na dvere, kam ta postava zmizla? Dvere predsa nemohla otvárať, to by počula, zároveň, tá postava sviečku neniesla, to by si všimla, no ako sa zmätene díva na sviečku, chodbou zaznie praskot. Dievča sa otočí a schytí sviečku do rúk.

**Dievča**

Kto je tam? U-ukáž sa...

Nikto sa neozýva, no ten praskot vyšiel zo smeru jej izby, to je zrejmé. Pomaly a potichu so sviečkou v ruke, prejde ku dverám svojej izby, sviečka v jej rukách zrazu zhasne, dievča sa prekvapene a nechápavo pozrie na ňu, ako mohla takto z ničoho nič zhasnúť? No jej premýšľanie náhle zruší žiara, žiara sviečky z jej izby svetlo. Dievča sa zľakne, veď tá prvá sviečka zhasla, ako to, že znovu horí? Jedným okom nazrie cez škáru pootvorených drevených dverí dnu, kamera ide z jej pohľadu. Stojí tam postava, biele roztrhané rúcho, koža nezdravo bledá. Je otočená chrbtom, pozerá sa na tú sviečku, dievča sa z desu nahlas nadýchne. Postava sa prudko otočí, pozrie sa to priamo do kamery, jej desivá tvár sa na náš pozerá, prázdne temné oči, nosné dierky kostry, ústa roztrhané. Díva sa na nás živý mŕtvy.

AKT 1 – Zjavenie

Záber sa náhle presunie na kňaza, ktorého práve niekto prebral z modlitby, kľačí uprostred chrámu. Postava, ktorá ho zobudila naňho prehovorí. Stojí pri lavici po boku toho kňaza.

**Pavel**

Hieronymus, prepáč, že ruším, ale je to naliehavé, brat Bence ťa chce vidieť.

**Hieronymus**

Naliehavé? Stalo sa niečo?

**Pavel**

To netuším, ale možno to súvisí s tým incidentom z pred dvoch nedeľ.

**Hieronymus**

Dobre, hneď tam idem, ďakujem.

**[**Hieronymus sa postaví, a hráč preberá za neho kontrolu, ihneď sa v rohu obrazovky ukáže ikonka Úlohy - “Nájdi Benca“.**]**

*(Počas tejto prvej úlohy sa hráčovi predstavia základne ovládacie prvky, mechaniky atď., počas hľadania Benca, má hráč možnosť komunikovať s nehrateľnými postavami, alebo skrátene povedané – NPCs. Mená postáv by sa ukázali hráčovi potom ako na ne ukáže kurzorom. Niektoré postavy však nemusia komunikovať s hráčom a miesto toho odpovedajú len jednou vetou. Jedna z postáv, ktorá je kňaz, stojí pred chrámom, ak hráč príde za ním odpovie mu:*

***Gergo***

*Hieronymus? Benca ťa všade zháňa! Čakajú ťa na námestí, okamžite sa tam dostav.*

*Hráčovi sa ukáže ikonka, kde ho Benca čaká. Dovtedy, má možnosť si plne obzrieť ulice Pressburgu.)*

Záber nám ukazuje dvoch kňazov pri fontáne, jeden z nich, ktorý má dlhú šedivú bradu, je Benc. Ten ihneď spozoruje Hieronymusa a dá sa s ním do konverzácie.

**Hieronymus**

Pochválený buď--

**Benca**

(Preruší Hieronymusa) Kde sa flákaš? Musíme s tebou niečo prebrať.

**Péter**

(Hieronymusa s úškľabkom doplní) In Aeternum...

**Hieronymus**

Prebrať? A čo presne?

**Benca**

Nuž, riešime tu, jedno dievča, vieš to, ktoré bežne spovedáš.

**Hieronymus**

Myslíte Reginu?

**Péter**

Áno, presne ju.

**Hieronymus**

Čo s ňou? Stalo sa jej niečo?

Benca sa s Péterom pozrú na seba a potom na Hieronymusa.

**Benca**

Konkrétne nič... Ale môže sa stať ak bude naďalej roznášať slová proti Cirkvi.

**Péter**

Taktiež treba podotknúť, že tá klebetnica roznášala nepravdivé informácie o biskupovi.

**Hieronymus**

Kvôli čomu ste ma sem ale volali.

**Péter**

Vetrom lietajú slová, že vraj sa jej zjavil pred dvoma nocami duch. Zlý duch.

**Benca**

A jedna zo služobníčok, nám povedala, že s ním uzavrela dohodu?

**Péter:**

Áno, presne niečo také spomínala.

**Hieronymus**

Prečo potrebujete mňa?

**Benca**

Teba? Potrebujeme dôkazy, Cirkev potrebuje dôkazy, dôkazy na ňu. Keďže si jej spovedník, chceme od teba, aby si z nej dostal čo najviac.

**Hieronymus**

To kvôli miestnej klebete?

**Benca**

Asi si neuvedomuješ v akej jame sa to dievča práve nachádza. Šíri nepravdivé reči a prikláňa sa k viere nepriateľa. Stačí len, jeden maličký dôkaz, alebo prerieknutie a pôjde preč.

**Hieronymus**

Toto ale... nemôžeme --

Péter schytí Hieronyma za rukáv a pevne stisne jeho ruku.

**Péter**

Stretol som sa už predtým s takýmito indivíduami - satanisti, čarodejnice, ľudia čo vraj spravili nesvätý pakt s vládcami pekla. Boh len vie, čo to dievčisko spravilo a ešte má v pláne. Navyše sa vetrom šíri aj slovo, že pomáha skrytým Ottomanom tu v meste. Iba sa jej spýtaj pár otázok, a povedz nám potom, čo si sa dozvedel.

Péter pustí Hieronyma, a s Bencom odídu zo záberu, nechávajú ho u fontány stáť.

*(Po tejto úlohe, ma hráč prístup k celému Pressburgu, môže objavovať tajné miesta alebo plniť vedľajšie úlohy.*

*List vedľajších úloh:*

*Hluk v dome pánov:*

Šľachtic sa nepokojne díva na dom oproti nemu, okolo prechádza Hieronymus.

**Šľachtic**

Hej! Hej ty! Potreboval by som tvoju pomoc...

**Hieronymus**

S čím?

**Šľachtic**

S týmto prekliatym domom naproti!

Záber ukáže celkom zastaralú opustenú budovu, pomaly zarastajúcu machom.

**Šľachtic**

Veľmi divné zvuky odtiaľ vychádzajú... Nedá sa spať ani sústrediť.

**Hieronymus**

Tak zavolajte stráž—

**Šľachtic**

Dobre dohodnuté! Vy bežte dnu tie zvuky vyriešiť a ja zatiaľ niekoho zavolám.

**Hieronymus**

Ale...

Potom ako sa Hieronymus dostane dnu a prehľadá interiér, môže nájsť skrytý poklop vedúci do pivnice tejto starej budovy. V nej, nájde stopy vedúce do veľkej tmavej miestnosti, kde denné svetlo svieti perfektne na – Prasa. Toto prasa je dôležité pre Úlohu – Prasací lov. Keď hráč príde k prasaťu a zoberie ho, zvolá naňho NPC.

**Cudzinec:**

(šeptajúc) Č-ČO TO DO PEKLA ROBÍŠ?

**Hieronymus**

Ja? Prišiel som sa zbaviť bordelu, a myslím si, že ten bordel robilo toto malé prasa.

**Cudzinec**

(šeptajúc) TO PRASA TEN BORDEL NEROBÍ.

**Hieronymus**

Čože? A kto tým pádom vy?

Cudzinec sa postaví a pribehne ku Hieronymusovi, chodbami starej budovy zaznie vresk, ako keby sa niekto dusil.

**Cudzinec**

Je tu... Hlupák to prasa mala byť návnada...

**Hieronymus**

Návnada pre čo?

Cudzinec ukáže prstom smerom ku dverám, do miestnosti vojde vychudnutá tienistá humanoidná bytosť, ktorá zreve hneď ako uvidí Hieronymusa. Hieronymus sa otočí smerom k cudzincovi, no ten zmizol. Začne sa prvý súboj, po ktorom keď Hieronymus porazí zlého ducha, sa vydáva von.

**Šľachtic**

Takže... čo to teda bolo?

**Hieronymus**

Len prasa.

**Šľachtic**

Prasa? Jasné... mohol som si myslieť, že to bola zver toho špinavého sedliaka. Ďakujem ti za pomoc, rod Hemerzovcov je ti dlžný.

Šľachtic sa zoberie preč, Hieronymus stojí bez odmeny uprostred uličky. No za ním sa zjaví cudzinec.

**Cudzinec**

Nevďačný bastard (Díva sa smerom na šľachtica)... Odviedli ste celkom dobrú prácu, tu... pre vás.

Hráč obdrží odmenu - rúcho neviditeľných, v tme ho nepriatelia nedokážu uvidieť.

*Prasací lov –*

Záber na obchodníka, ktorý zdvihne ruku a zastavuje Hieronymusa.

**Obchodník**

Zdravím, nechceli by ste si niečo kúpiť? Alebo lepšie, nevideli ste náhodou niekde tu v okolí pobehovať malé prasiatko?

**Hieronymus**

Prasiatko?

**Obchodník**

Nuž, mal som ho v tejto ohrádke, bolo na predaj, no zrejme sa mu nápad toho ho predať nepáčilo a utieklo.

**Hieronymus**

Pressburg je veľké mesto, nájsť ho bude trvať večnosť.

**Obchodník**

Zaneprázdneným ľuďom ako ja to bude trvať večnosť, ale čo vám? Vy nevyzeráte byť zaneprázdnený. Mám pre vás návrh, nájdite mi to prasa a môžete si z môjho obchodu zobrať čokoľvek zadarmo.

**Hieronymus**

Fajn... uvidím čo sa bude dať urobiť.

**Obchodník**

(zamáva) Dohodnuté...

Potom ako hráč nájde malé prasiatko v pivnici starej budovy, v úlohe hluk v domove pánov, a prinesie ho obchodníkovi, začne nová scéna. Záber ako obchodník drží v rukách prasiatko.

**Obchodník**

Oh! Tu si! Už som sa bál, že ho roztrhali nejaké psiská. Ďakujem vám...

**Hieronymus**

Bola to maličkosť.

**Obchodník**

Som muž slova, a svoje slovo vždy dodržím, tak... vyberte si, čo len chcete a je to vaše.

Hráč má možnosť vybrať vlastnú odmenu.

*Mokrý zlodej –*

Záber ako Hieronymus prechádza okolo studne, z nej vyjde hlas.

**Hlas v studni**

HEJ! Hej ty tam! Nepomohol by si mi prosím ťa?

**Hieronymus**

(Pozrie sa do studne) Ako si sa tam dostal?

**Muž v studni**

Nuž, je to na dlhé rozprávanie... Počuj, nepodal by si mi sem rebrík alebo lano? Čokoľvek po čom by som sa mohol vyšplhať hore by pomohlo. Ak ma odtiaľto dostaneš, zaplatím ti!

**Hieronymus**

Uvidím čo sa bude dať robiť.

**Muž v studni**

Dobre... budem tu, vlastne ani nemám kde byť keďže som sa tu zasekol.

Hráč môže nájsť o ulicu ďalej rebrík, hneď ako ho zoberie, Hieronymusa zastaví strážnik.

**Stráž**

Pochválený buď Ježíš Kristus.

**Hieronymus**

Naveky amen.

**Stráž**

Počujte otče... hľadáme tu v okolí zlodeja. Má ryšavé vlasy, malú briadku a chodí v roztrhanom oblečení ako žobrák. Okradol v ráno jednu rodinu. Videli ste niekoho takého?

Opis presne zodpovedá mužovi v studni. Hráč má možnosť sa rozhodnúť, povedať pravdu strážnikovi a ukázať mu studňu, v ktorej je. Alebo oklamať strážnika a zachrániť zlodeja.

Ak by hráč povedal pravdu strážnikovi:

**Stráž**

V studni? Zaveďte ma tam.

Hneď ako sa hráč dostane so strážnikom k studni, záber ukáže na Hieronyma, ktorý sa ukáže mužovi v studni.

**Muž v studni**

Ah, konečne! Máš niečo po čom by som sa mohol dostať—

Ukáže sa hlava strážnika, hneď vedľa Hieronymusa.

**Muž v studni**

Nie... Nie... To nie! Ty si ma udal?!

**Stráž**

Hahaha... No pozrime sa ako náš zlodej dopadol.

**Muž v studni**

Odtiaľto ma nedostanete.

**Stráž**

(poobzerá si studňu) Ani nemusíme, studňa je doslova tvoje väzenie.

**Muž v studni**

To ma tu necháte zhniť?

**Stráž**

Vieš čo? Áno.

**Muž v studni**

Dokelu... Ty! (Ukáže na Hieronymusa) Ja som ti veril. Myslel som si, že pomôžeš človekovi v núdzi! Choď do čerta.

Strážnik následne dá peniaze Hieronymusovi a zostane stáť pri studni.

Ak by hráč oklamal strážnika:

**Hieronymus**

Áno počul som o ňom, odišiel mimo mesto.

**Stráž**

Mimo mesto? Ste si istý?

**Hieronymus**

Som si veľmi istý.

**Stráž**

Dobre... Ďakujem.

Potom ako hráč príde ku studni, uvidíme muža ako na jej dne sa opiera o steny. Pozrie sa nad seba a uvidí rebrík ako sa k nemu blíži dole.

**Muž v studni**

Ah! Konečne! Už som sa bál, že tu budem večnosť!

Vyjde po rebríku na vrch k Hieronymusovi.

**Muž v studni**

Ďakujem ti... dostal si ma zo šlamastiky, na to ti nezabudnem. Na...

Hieronymusovi dá 30 zlatých ako odmenu. Následne sa otočí smerom von z ulice. No pred odchodom sa ešte otočí na Hieronymusa a prehovorí.

**Muž v studni**

Oh, ešte jedna vec, ak by sa na mňa ktokoľvek pýtal, tak mlč.

**Hieronymus**

Klamstvo je hriech, ale mlčať budem.

*Rohatý alkoholik –*

Ak hráč si vypočuje NPC (Starca), sediace pár metrov od zavretej krčmy, obdrží zaujímavú informáciu o jej možnom obyvateľovi.

**Starec**

Tu krčmu zavreli pred štyrmi rokmi, a stále tam niekto chodí piť.

Hráč má možnosť krčmu prehľadať, dvere sú však zabarikádované a musí nájsť alternatívny vstup, jeden z týchto vstupov je rozbité okno. Cez to okno sa dostane dnu a prehrá sa scéna, interiér je zaprášený, plný pavučín a potkanov, za pultom však sedí pozoruhodná bytosť. Muž s rohami a chlpatými rukami, na nich ma okovy – je to čert. Vypíja všetky zabudnuté fľašky.

**Čert**

Fíha, podarilo sa ti nájsť moju skrýš služobník Boží!

**Hieronymus**

Čo tu služobník Lucifera hľadá?

**Čert**

(Posmešne) Ja? Služobník Lucifera? Kdeže...

Hieronymus si všimne okovov na čertových rukách. Možno služobníkom už nie je, utiekol? Čo tu vlastne hľadá.

**Hieronymus**

Utiekol si svojmu pánovi?

**Čert**

Áno...

**Hieronymus**

Čo tu chceš?

**Čert**

Snažím sa pripomenúť si ten starý život smrteľníka, skôr než ma nájdu.

**Hieronymus**

(Posmešne) Úprimný čert? Nečakal by som, že takéhoto čerta v živote stretnem, zároveň takého, ktorý sa tu opíja.

**Čert**

(Napije sa) Nemám na výber človečina, táto chatrč je mojím jediným útočiskom.

**Hieronymus**

Nie nadlho, aj tak si po teba prídu.

**Čert**

Nie, kým na úteku nie je on.

**Hieronymus**

Kto on?

**Čert**

(Pozrie sa na Hieronymusa prekvapene) Ty to ešte nevieš? (Zasmeje sa) Hehehe, on bude ešte väčší problém ako ja.

**Hieronymus**

Kto je ten “on“?

**Čert**

(Napije sa) Povedal by som ti, ale bude to za cenu.

**Hieronymus**

Dobrý trik, ale na to ti nenaletím.

**Čert**

Nie! Vážne! Nie je to žiadny trik! Nemám v pláne ti zobrať tvoju dušu! Veď pozri sa na mňa. (Ukáže na okovy)

**Hieronymus**

Fajn... Čo chceš.

**Čert**

Kúsok, pod palácom grófa Pálfyho, žije jedna žena, ktorá schováva jeden strieborný prívesok. Musíš mi ho priniesť.

**Hieronymus**

Prečo si si preň nešiel sám?

**Čert**

(Zasmeje sa) Hahaha! Myslíš, že by si obludu ako ja nikto nevšimol? Je to priam nemožné, i keby som použil kúzlo, Lucifer by to ucítil.

**Hieronymus**

K čomu ti bude?

**Čert**

(Napije sa) (Smutne) Patril mojej žene, ešte pred 200 rokmi...

**Hieronymus**

Dobre... pomôžem ti.

Úloha neobsahuje žiadne interakcie s inými NPCs, hráč má možnosť spýtať sa Čerta na meno jeho rodu.

**Hieronymus**

Ako si sa volal?

**Čert**

Heinrich Ursul... Bol som zo šľachtickej rodiny, kým som neurobil... no, menšie chyby. Po mojej smrti zdedili môj majetok moji synovia, a teraz to všetko vlastní moja pravnučka Magdalena.

**Hieronymus**

Chyby?

**Čert**

Ver mi, keby som ti povedal všetko, nečudoval by si sa, že som skončil takto.

Hráč potom ako vstúpi do domu, má možnosť zobrať strieborný prívesok. Okrem toho sa môže spýtať ženy žijúcej na Heinricha, čo vyvolá celkom prekvapivú odpoveď, alebo aj prečítať si kroniku v knižnici.

**Hieronymus**

Zdravím, Magdalena?

**Magdalena**

Čo tu hľadáte otče?

**Hieronymus**

Prišiel som si len vyzistiť zopár informácií. Vy pochádzate z rodu Ursulov však?

**Magdalena**

(Zmätená) Ursulov? Nie, to nie... O tento dom sa roky delili len rody Fischerov a Bauerov.

**Hieronymus**

Takže, žiadna zmienka o... Ursulov?

**Magdalena**

Nie...

**Hieronymus**

Aha, dobre.

**Magdalena**

Deje sa niečo otče?

**Hieronymus**

Nič. Len mi niekto zrejme povedal nejakú hlúposť. Sbohom.

Ak hráč mal konverzáciu s Magdalenou a vyzistil si informácie o rodoch žijúcich v tom dome, môže vybrať jednu z dvoch možností.

Prvá – Konfrontuj Čerta (Dostupná len ak previedol konverzáciu s Magdalenou, alebo ak našiel knihu s rodokmeňom)

Druhá – Dať prívesok

Každá možnosť má svoje následky.

Konfrontácia:

Hieronymus vstupuje do starej krčmy a Čert ho privíta s úsmevom na tvári.

**Čert**

Ah, vrátil si sa. Nuž máš to pre mňa?

**Hieronymus**

Ty nie si Heinrich...

**Čert**

Čo?

**Hieronymus**

Žiadny Ursulovia v tom domove nežili.

**Čert**

Vieš, existuje aj taká vec, hovorí sa tomu tajomstvo, keďže môj rod spravil zopár zločinov tak—

**Hieronymus**

Mňa neoklameš.

**Čert**

Dobre! Dostal si ma! A čo ako teraz chceš spraviť?

**Hieronymus**

Pošlem ťa tam odkiaľ si prišiel...

**Čert**

Tak to chcem vidieť.

Začne sa súbojová sekvencia, keď hráč porazí Čerta, začne sa nová scéna.

**Čert**

(Padne na zem) Mohol som ti pomôcť pri jeho love...

**Hieronymus**

Mohol...

**Čert**

(Začne horieť) To dievča zomrie a ty s ňou...

**Hieronymus**

(Mlčí a díva sa ako čert dohorí a zmizne) Aké dievča?

Dať prívesok:

Hieronymus vstupuje do starej krčmy a Čert ho privíta s úsmevom na tvári.

**Čert**

Ah, vrátil si sa. Nuž máš to pre mňa?

**Hieronymus**

Jasné, je to tu presne ako si chcel.

**Čert**

Výborne, daj mi ho rýchlo.

**Hieronymus**

(Podá prívesok čertovi)

**Čert**

(Si ho nasadí na krk, jeho telo začne celé horieť, zmizne v plameňoch.)

**Hieronymus**

(Sa vydesene díva)

**Čert**

(Plamene zmiznú a pred ním stojí Magdalena, zmenil svoju formu na jej)

**Hieronymus**

Čo to dopekla má znamenať? Ja, že si chcel...

**Čert**

(S hlasom Magdalény) Trochu som ťa oklamal, na toto telo si budem musieť zvyknúť...

**Hieronymus**

Ty! Ja ťa—

**Čert**

(S hlasom Magdalény) Čo spravíš? Zabiješ ma? Chcel by si mať krv nevinnej Magdalény na rukách? Koniec koncov, ja už nie som čert, ale ona je. Ani si neuvedomuješ ako si mi pomohol, do pekla pôjde ona miesto mňa, zatiaľ, čo v prestrojení si budem slobodne utekať svet, to všetko, vďaka tebe.

**Hieronymus**

(Díva sa nahnevane na čerta)

**Čert**

Keďže som ti dal sľub, tak ho hodlám aj splniť. Ten “on“ je duch, a nie len tak obyčajný. Je to druh ducha, akého ešte nikto nikdy nevidel. Duch, ktorý neustále horí v plameňoch svojho hnevu a smútku. On za sebou necháva vypálené stopy. Čo chce? To neviem, ale viem to, že ho chce môj pán. Žiaľ... Obeťou tohto ohnivého ducha... je to mladé dievča.

**Hieronymus**

Regina?

**Čert**

Áno... presne ona. Dám ti radu kňaz, rozhoduj s opatrnosťou. Ináč šance na prežitie tomu dievčaťu moc nedávam.

**Hieronymus**

Ty špinavý—

**Čert**

(So smiechom zmizne, žiadne plamene, nič)

*Hráč vedľajšie úlohy nemusí plniť vôbec a môže sa miesto toho venovať príbehu, negatívna stránka toho je, že príde o rôzne užitočné itemy. Keď sa hráč vráti späť do kostola, príbeh pokračuje.)*

Kamera ukazuje na to isté dievča, vďaka predošlej konverzácií kňazov vieme, že to musí byť Regina. Ide dole po pivničných schodoch, nesie veľkú kopu šiat, ako položí nohu na posledný schod, uvidí ho znovu. Bledá postava sa jej zjaví, vystúpi z rúška tmy.

**Bledá postava**

(S trasľavým, suchým hlasom) Prečo... Prečo mi nechceš pomôcť...

**Regina**

(Vydesená) T-ty... Ty nie si skutočný...

**Bledá postava**

(S trasľavým, suchým hlasom) Prečo sa mi vyhýbaš?

**Regina**

(Vydesená) Ty sa mi len zdáš nie si skutočný! (Zakryje si oči)

**Bledá postava**

(S trasľavým, suchým hlasom) Pozri sa na mňa...

**Regina**

**(Ignoruje postavu)**

**Bledá postava**

POZRI SA NA MŇA!!! (Ako zreve ruky sa postave zapália)

Nemŕtvy udrie Reginu a začne ju päsťami biť, ona zo strachu si kryje hlavu rukami. Zo schodov nemŕtvy začuje hlasy ako bežia dole, jeho koža začne horieť, rozpadať sa. Vojde do steny a nechá za sebou vypálený obrys. Služobníci prídu na pomoc, uvidia ju ležať na zemi a aj obrys po duchovi.

**Služobník**

Regina! Preboha, čo sa ti stalo? Regina?...

Pozerajú sa na dievča aj čierny obrys zároveň. Kamera vojde do tmavého obrysu na stene a záber sa hneď presúva na Hieronymusa ako sa rozpráva s Pavelom. Sú na záhrade, Pavel stojí a Hieronymus sedí, premýšľa.

**Pavel**

Prišla?

**Hieronymus**

Nie, neukázala sa.

**Pavel**

Čo myslíš?

**Hieronymus**

Je to len mladé dievča, ako sa podľa nich mohla dostať medzi... veď vieš. Hlúposť.

**Pavel**

Pravda, prehnané reči.

Do záberu vbehne šedivý, trocha tučný kňaz. Rýchlym krokom pribehne ku Pavelovi a Hieronymusovi.

**Vincent**

(Zadýchaný) Musíte ísť so mnou, ihneď.

**Pavel**

Čo sa deje?

**Vincent**

Ide o Reginu, poďte!

Hráčovi sa ukáže ikonka – Následuj Vincenta. Vincent kňazov zavedie do pivnice kaštieľa, kde Péter s vojakmi skúma vypálené stopy po duchovi.

**Péter**

Videli ste niečo takéto?

**Vincent**

(Od únavy si sadne na schody)

**Hieronymus**

Čo to má byť?

**Vojak 1**

(Ukáže palcom) Svedkovia vravia, že videli postavu vbehnúť do steny.

**Hieronymus**

(Pozrie sa na stenu, vypálený obrys postavy)

**Péter**

Ako som tušil, čary.

**Pavel**

Skupinová práca?

**Vincent**

Nie... (Z hlboka dýcha)

**Vojak 1**

Nie, žiadny trik. V pivnici som bol pár momentov pred tým než tam to dievča vstúpilo. Všetko bolo... normálne.

**Hieronymus**

(Začne jemne prechádzať dlaňou po stene, cíti jej textúru) To dievča... Regina?

**Vojak 1**

Áno, tak sa volá.

**Hieronymus**

Kde je teraz?

**Vincent**

Obväzujú ju.

**Hieronymus**

Obväzujú?! (Otočí hlavu na Vincenta)

**Péter**

(Posmešne) Vraj ju ten prízrak zmlátil. (Zasmeje sa) Vy si myslíte, že ten prízrak je skutočný? Proste spadla zo schodov a trochu sa udrela do hlavy. S uhlíkom z pece nakreslila obrys postavy a hra nám tu divadielko, že ju napádajú veci!

**Hieronymus**

(S rukou ďalej prechádza po stene) Je to tu vypálené, poriadne do hĺbky.

**Vincent**

(Ukáže palcom na kôpku pradla) Keby spadla zo schodov tak by to oblečenie nebolo položené takto na zemi.

**Hieronymus**

Kde ju nájdem?

**Vincent**

Hore... Na poschodí.

Hieronymus sa postaví a odíde po schodoch hore, za ním ide Pavel. Dostanú sa do miestnosti, kde ju služobníci obviazali, má na sebe samé modriny, škrabance a popáleniny. Regina sedí na stoličke a pred ňou stojí Bence.

**Bence**

Čo si to na seba privolala?

**Regina**

(Plače) Otče, ja vám prisahám... Ja chodím pravidelne do kostola, ja sa každý deň modlím. Len tá vec... Niečo po mne chce... A potom vždy na mňa zaútočí.

**Bence**

(Otočí sa na Hieronymusa a Pavla, prejde ku Pavlovi a do ruky mu dá list, niečo mu zašepká do ucha, Pavel na to ihneď odíde, jeho pohľad prejde na Hieronymusa a potichu mu povie) Spovedník, vieš čo máš robiť...

**Hieronymus**

(Sadne si k Regine) Tá vec... čo to je?

**Regina**

(Plače) Obluda... Žiadne oči, roztrhaný nos, spálená tvár... Jej ruky horia keď sa naštve. Má mužský hlas...

**Hieronymus**

Čo od teba chce?

**Regina**

(Plače) Netuším, vždy na mňa zaútočil... Vravel, že potrebuje pomoc.

**Hieronymus**

Videl ho aj niekto iný okrem teba?

**Regina**

(Plače) Služobníctvo... Videli ho keď ma zbil.

**Hieronymus**

Vieš jeho meno?

**Regina**

(Plače) Nie...

**Hieronymus**

(Pozrie sa na Benca a potom späť na Reginu) Pomôžeme ti, len budeš musieť s nami spolupracovať. Keď sa ti znovu zjaví, spýtaj sa ho na meno, neodporuj.

**Regina**

(Plače) Nie! To neurobím! Znovu mi ublíži!

**Hieronymus**

Budeme ťa strážiť neboj sa.

**Regina**

Sľubujete?

**Hieronymus**

Sľubujem. (Postaví sa a prejde ku Bencovi)

**Bence**

(Sa mračí a agresívnym tónom zašepká Hieronymusovi) Ak nás bude vodiť za nos, ak sa zistí, že ide len o nejaký trik. Bude visieť...

**Hieronymus**

Čo teraz?

**Bence**

Keď sa upokojí, zoberú ju domov. Ty tam musíš byť ale prvý.

**Hieronymus**

Aby som informoval jej rodičov?

**Bence**

Aj to, ale aj aby si prehľadal jej komnatu. Nepáči sa mi to, mám pocit, že to je len trápny trik...

Hieronymus vystúpi z kaštieľa, a hráč za neho preberá opäť kontrolu. Môže pokračovať ďalej v objavovaní, či plnení úloh. Hráč musí ísť do domova Reginy kde hlavná úloha – “Informuj rodinu“ – ho čaká. Hráč ako vojde do domova Reginy, zistí, že jej rodičia nie sú doma.

**Hieronymus**

Reinmau? Ste tu? Kam odišli?

Hieronymus je nasmerovaný do Regininej izby, tam uvidí postavu, stáť u jej stolu, ktorá ihneď zmizne. Keď hráč rýchlo prebehne ku stolu, má možnosť obzrieť si spálenú kresbu Reginineho otca.

**Hieronymus**

Reinmau... Čo nám tu tajíš?

Nie je to obyčajná kresba uhlíkom, čiary na sú vypálené, priam perfektne vypálené aby vytvarovali tvár Reginineho otca, papier je nepríjemne pokrčený. Hieronymus sa rukou natiahne po papier, cíti jeho vysokú teplotu, je horúcejší a horúcejší.

Ako sa však Hieronymus chytí papiera uvidí zablésk.

(Záber sa náhle strihne a na zlomok sekundy nás vyľaká krvavá scéna, kde sa náhle objaví tvár neznámeho muža)

(Záber sa presunie späť do miestnosti Reginy, Hieronymus upustí papier a ten spadne na zem, prudko sa otočí a za ním vo dverách stojí postava, odíde preč a Hieronymus sa za ňou rozbehne, rýchlo zoberie papier, myslí si, že ho prichytili)

**Hieronymus**

,,(Potichu) Do čerta! (Nahlas) Stoj! Počkaj!"

(Ako vybehne za dvere, nikoho tam není. Dvere zrazu otvorí služobná)

**Služobníčka**

,,(Nahlas) Je tu niekto? (Spozoruje Hieronymusa) Čo tu robíte?! (Uvidí jeho kňažsky oblek) Stratili ste sa otče?"

**Hieronymus**

,,(Nepozerá sa jej do očí, pozerá sa kam mohla postava zmiznúť, všetky rôzne východiská, no jej nikde) Ja... (Pozrie sa späť na služobníčku) Áno, áno, asi som sa stratil... (Pozrie sa pod seba a uvidí na zemi vypálené odtlačky nôh)"

(Záber sčernie, naznačujúc koniec prvého aktu)

Koniec aktu 1

Jadro (Akt 2):

(Záber, po chvíli, sa opäť späť odhalí, vidíme Hieronymusa v jeho komnate, kľačať u stola, je noc, a píše si denník, vedľa neho je ten popálený papier.)

,,Stále si to nedokážem vysvetliť, v hlave mám chaos, neviem, čo je realita a čo len výplod mojej fantázie. Keď som sa toho papiera dotkol, videl som krv a telo, s tvárou nesvätou, smiala sa. Pavel mi neverí, Vincent z časti, no Pavel ma viní zo špinenia jeho mysle. Možno mi začína preskakovať, možno som chorý a len teplota ma chce ilúziami zabiť..."

(Pozrie sa na popálený papier s tvárou Reinmaua)

,,...On, on ale musí niečo vedieť, možno k niečomu núti Reginu, možno to nie je žiadny duch, len práca podpaľovača, chorejšiej mysle ako moja."

(Záber sčernie, následne sa presúvame pred kláštor, Hieronymus stojí u stien, odtiaľto má hráč plnú kontrolu a môže prehľadávať mesto, viesť konverzácie - Dozvedieť sa niečo o Reinmauovi, plniť Vedľajšie úlohy alebo držať sa Hlavnej Úlohy - indikátor mu ukazuje na mape na domov Reginy)

<Konverzácie odhaľujúce informácie o Reinmauovi>

Občan - Počul som o ňom, je to starý vojak, bojovník. Ale nič o ňom viac neviem.

Občan - Zlatoľub a cigáň! Dávaj si naňho pozor, ošklbe ťa ako mňa!

Občan - Plnil zákazky pre grófa. Riadil sa podľa jeho rozkazov... Taký vznešený muž a skáče ako figúrka s niekym, kto mu je v podstate rovný, smiešne...

Občan - Viem len toto, je to špinavý žoldnier!

Občan - Tento? Minule som s nim pil v červenej štvrti...

Side Quest Line

Otrokár (Pri návšteve jedného obchodníka Hieronymus zistí, že za skriňou schováva otrokov, zostáva na hráčovi ako sa zachová.)

List do nevestinca (Úloha, v ktorej Vincent požiada Hieronymusa aby zaniesol niekomu list do nevestinca. Pre koho asi je?)

Obesenec (Hráč uvidí muža, ktorý má v pláne spáchať samovraždu, je na hráčovi, ako mu pomôže)

Main Quest Line

(Ako hráč vstúpi pred dvere Reginineho domova, vyjde odtiaľ Benca)

Benca

,,Aha! Pozrime sa, po dvoch nociach sa konečne ukážeš!?"

Hieronymus

,,Dôkazy som nenašiel... zatiaľ..."

Benca

,,Zatiaľ!? (Potichu povie Hieronymusovi) Čo si nechápal pod tým, čo sme ti s Petrom vtedy povedali? Mal si nastrčiť dôkazy, niečo nafingovať."

Hieronymus

,,Riadi ma spravodlivosť, nie pomstichtivosť."

Benca

,,Pozor na to, čo hovoríš Gladich! Ty nie si ten, čo má priateľov na vyšších miestach. Sprav to, čo ti bolo prikazané!"

(Hieronymus sa díva na Benca ako odíde do mesta)

Hieronymus

,,(Potichu) Bože... daj mi silu."

(Hieronymus vstúpi do sídla a zavíta sa ženou Reinmaua.)

Matka Reginy

,,Otec Hieronymus! Nečakala som, že aj vy nás poctíte návštevou. O toho dňa čo ju napadli, je Regina iná..."

Hieronymus

,,Iná?"

Matka Reginy

,,Bojí sa otče, žije v strachu, že ju ten muž znovu napadne, ako predtým... Zlý sú ľudia otče, zlý..."

Hieronymus

,,Prišiel za vami, spýtať sa vás pár otázok, ohľadom vášho manžela, Reinmaua. Keďže ako jediná ho poznáte najlepšie."

Matka Reginy

,,Čo s ním?"

Hieronymus

,,Viete niečo z jeho minulosti?"

Matka Reginy

,,Bol to pracovitý muž, plnil zákazky pre grófa, prevoz zbraní, zlata... veď viete..."

Hieronymus (Ak sa spýtal občana ktorý mu odpovedal, že Reinmau je žoldnier)

,,Takže pracoval ako žoldnier?"

Matka Reginy

,,To nie, žoldnieri počúvajú peniaze, a muži cti pána."

Hieronymus

,,Nemal s niekým nejaké problémy? Nepoznáte niekoho kto by mu chcel ublížiť?"

Matka Reginy

,,Jeden muž z Ostrihomu, si chcel vziať našu dcéru, ale Reinmau, zamietol to."

Hieronymus

,,Prečo?"

Matka Reginy

,,Bola veľmi mladá ešte, a nase vzťahy s tým šľachticom z Ostrihomu boli vždy napäté."

Hieronymus

,,Nemohol to on spraviť vašej dcére, alebo poslať niekoho?"

Matka Reginy

,,Nie... Určite nie. Prečo by to robil?"

Hieronymus

,,Ľudia su nepredvídateľný. (V ruke má schovaný papier, je neistý) Eh...

Matka Reginy

,,Otče?"

Hieronymus

,,V-- Vie niekto z vašej rodiny kresliť?"

Matka Reginy

,,Nie, sme milovníci umenia, ale kresliť nikto z nás nevie, náš maliar Istvan vie veľmi krásne rýchle kresby spraviť."

Hieronymus

,,Je tu?"

Matka Reginy

,,Nie, býva na námestí, rád robí skice ľudí počas ich každodenných--"

Hieronymus

,,(Preruší ju) To bude všetko dcéra, ďakujem vám za váš čas, sbohom."

Matka Reginy

,,S bohom..."

(Hieronymus sa objavuje pred sídlom a hráč opäť prechádza do Open worldu. Main quest je na námestí)

(Hráč príde za Istvanom)

Istvan

,,Zacláňate otče."

Hieronymus

,,(Ukáže papier) Tvoja práca?"

Istvan

(Vytrhne mu ho z rúk a pozrie si ho) ,,Nie, toto nie je môj štýl.

Hieronymus

,,Nepoznáš niekoho iného v meste kto by mohol?"

Istvan

,,Vôbec (Zadíva sa na papierik) ale nech to spravil už ktokoľvek, je to čertovsky dobrý obrázok."

Hieronymus

(Zaskočený) Čo si to povedal?

Istvan

,,No... že je čertovsky dobrý... To sa tak hovorí--"

Hieronymus

,,Viem... viem."

(Hráč odtiaľto môže pokračovať v exploracii alebo odísť späť do kláštora)

(Záber nám ukazuje ukazuje kláštor, cez okno vstúpime do Hieronymusovej komnaty. Hieronymus spí v sede, hlavu má na stole. Hlavou mu prechádzajú slová Reginy, Istvana, Matky Reginy, kresba jej otca a desivý obraz vraždy, ktorý ho hneď zobudí.)

Hieronymus

(Pozrie sa na stôl, vidí stále ten obrázok, pretrie si spotené čelo)

Neznámy

,,Zabil si."

Hieronymus

(Prúdko sa otočí za seba, za ním stojí opisované monstrum, duch, presne ako hovorila o ňom Regina)

Duch

,,Videl som to, to čo ty."

Hieronymus

T- ty si...

Duch

Hanz... Klemens...

Hieronymus

Richtár?

Hanz

(Usmeje sa)

Hieronymus

Čo odo mňa chceš? (Pozrie sa na nohy Hanza, z pod nich vychádza para, ako keby neustále horeli)

Hanz

Pomoc...

Hieronymus

A-ako?

Hanz

Regina vie...

Hieronymus

Ona--

Hanz

Musí to tak byť...

Hieronymus

Prečo?

Hanz

Keď som vydýchol a následne sa zobudil, blúdny slepý prorok, ma zrel a prezradil mi to...

Hieronymus

Čo?

Hanz

Ako sa môžem vykúpiť... svätý muž a potomok mi musia pomôcť...

Hieronymus

Nie som svätý muž... som vrah...

Hanz

Si dobrý muž?

Hieronymus

Snažím sa ním byť...

Hanz

To mi stačí...

Hieronymus

Prečo ja...

Hanz

Nie si ako iný kňazi... Sme si svojím spôsobom podobný... Ak mi pomôžeš, môžeš vykúpiť aj seba.

Hieronymus

Čo s tým má Regina...

Hanz

Hriechy otcov prechádzajú na potomkov...

Hieronymus

...Ako ti mi môžeme pomôcť?

Hanz

... Musíš z môjho majetku dať vytesať z bukového dreva Piettu, a vystaviť ju v katedrále...

Hieronymus

Ako získame tvoj majetok...

Hanz

(Zamračí sa) Moja žena... (Podlaha pod ním začne trochu horieť)

Hieronymus

T-to ona ho má?

Hanz

Prepíja...

Hieronymus

(Ukáže obrázok duchovi) Ty si ho kreslil?

Hanz

Vrah-- (Celý sa zapáli a zmizne v okamžiku vo veľkom záblesku)

Hieronymus

(záblesk ho odhodí na zem a zaspí)

(Prebúdza sa opäť na druhý deň – hráčovi vyskočí nová Úloha – nájdi Reginu)

(Lokácia: Sídlo Fischerovcov, domov Reginy.)

Hieronymus
(Zaklope)

Reinmau

(Otvorí, uvidí rúcho kňaza, ihneď sa zamračí) Moja dcéra nie je posadnutá!

Hieronymus

Ja viem... (Ukáže kresbu Reinmauovi)

Reinmau

Odkiaľ ste to--, to je Hanzove... On žije? Poslal vás?

Hieronymus

Hanz je mŕtvy....

Reinmau

Čo sa mu stalo?

Hieronymus

Viem len jedno, je mŕtvy a jeho rozhnevaný duch prenasleduje vašu dcéru

Reinmau

(Reinmau sa pozerá na Hieronymusa, ako keby to čo práve povedal bol vtip) Hlúposť, viem dobre, že sú za jej napádaním muži z Ostrihomu, čo sa prezliekli za nejaké biele panie.

 Hieronymus

Musím hovoriť s vašou dcérou...

Reinmau

(Váha) Dobre, išla do mesta pozrieť niekoho, vraj je to jej priateľ...

Hieronymus

Vďaka. Sbohom.

Reinmau

(Zastaví sa vo dverách) Ak jeho duch skutočne chodí po zemi našej, povedzte mu, že ma to mrzí!

Hieronymus

(Otočí sa, chce sa spýtať prečo ale Reinmau zavrie dvere)

(Záber, ako sa Hieronymus dostane za brány sídla, pri stene je opretý zahalený muž, v čiernom plášti, ten ihneď sa vystrie a podíde k Hieronymusovi)

Neznámy

Zdravím, Hieronymus...

Hieronymus

Poznáme sa?

Neznámy

Určite, každý ma pozná...

Hieronymus

(Hieronymus sa díva na muža nechápavo)

Neznámy

Poďme k veci, v tvojich rukách máš teraz moc ako nikto iný v tomto krásnom meste...

Hieronymus

(Počúva ďalej)

Neznámy

...chcel by som uzavrieť dohodu Hieronymus. Len medzi nami, hriešnik medzi hriešnikom.

Hieronymus

Ja som kňaz!

Neznámy

Ó, áno to si! Ale to len vlk v ovčej koži. Obaja vieme čo si spravil Hieronymus, nezabúdaj na minulosť.

Hieronymus

Kto si?

Neznámy

Veď som vravel, že vieš, kto som.

Hieronymus

Chcem lepšiu odpoveď...

Neznámy

 (Chytí ho za pleco) Vieš koho chcem? Hanza.

Hieronymus

(Prekvapene) Odkiaľ to—

Neznámy

Hanz bol veľmi neposlušný chlapec a teraz musí za svoje činy pikať! S tvojou pomocou, ak teda pomôžeš, pikať bude!

Hieronymus

Čo si zač?

Neznámy

Keď Piettu zhotovíte... spaľ ju, to bude stačiť najlepšie.

Hieronymus

(Pozrie sa na ruku, ktorá je stále na jeho pleci, je zarastená srsťou a pazúrnatá ako šelma) Ty nemôžeš byť—

Neznámy

Vieš, kde si o mne musel počuť, vyslovuješ ma v modlitbe každý deň. Začína nejak – Svätý Michal archanjel bráň nás v boji proti... Dokážeš si to doplniť.

Hieronymus

(Vydesene sa pozerá ako muž odchádza, no v hlave si doplní modlitbu) ...zlobe, a úkladom diabla.

(Záber sa presúva do centra mesta, kde hráč dostáva po cutscene opäť kontrolu nad postavou, Úloha mu ukazuje aby našiel Reginu, tá sa nachádza u okna v tmavej uličke)

Záver (Akt 3):

* In progress...

Ak Hans není banished a Regina prežije:

Hans im poďakuje, jeho predtým desivý vzhľad sa zmenil, vyzerá ako oslobodený človek, anjel. Ohlási svoje posledné zjavenie, následne zmizne. Regina si môže konečne vydýchnuť.

Ak Hans je banished a Regina prežije:

Hans je žiaľ v pekle, Regina je konečne slobodná a môže si vydýchnuť.

Ak Hans není banished a Regina neprežije:

Hans, Hieronymusovi poďakuje, jeho predtým desivý vzhľad sa zmenil, vyzerá ako oslobodený človek, anjel. Ľutuje smrť Reginy. Ohlási svoje posledné zjavenie, následne zmizne. Regina, je žiaľ mŕtva.

Ak Hans je banished a Regina neprežije:

Hans je žiaľ v pekle, a Regina je mŕtva. Pred kostolom je nepekné ticho.

Podľa tohto, sa odvíjajú aj konce.

True ending – Odohráva sa v kostole, hromy kričia oblohou, dav je zdesený. Blesk udrie do zeme a hlasný hrom zaznie kostolom, duch sa zjaví davu ako holubica na oltári, odletí prebije sa cez okno nad oltárom. Odlieta do neba, Hanzova duša bola spasená.

Existencia očistca sa týmto cirkvou potvrdzuje.

Regina čaká pred kostolom hráča a poďakuje mu, duch už pre ňu naďalej nepredstavuje nebezpečenstvo, a zároveň je rada, že ho dokázala spoločnými silami zachrániť.

Hráčovi sa ukáže skutočný osud hlavnej postavy.

Bad ending 1 – Podobne sa odohráva v kostole, duch sa zjaví a odletí ako holubica do nebies. Hráča však pred kostolom Regina nečaká. Hanz dosiahol spásu, ale Reginu zachrániť nedokázali. Hieronymus odchádza k jej hrobu modliť sa pre jej bezpečnú cestu do neba, a ľutuje.

Osud hlavnej postavy hráč neuvidí.

Bad ending 2 – V kostole nikto není. Je prázdny v smutných až šedých farbách. Hanz sa do neba nedostal, žiaľ, skončil v pekle.

Regina je v kostole v spovedelnici, čaká na Hieronymusa. Potom ako sa s ňou začne rozprávať, povie, že je šťastná, no zároveň smutná. Duch už síce nepredstavuje pre ňu nebezpečenstvo, ale zároveň ľutuje, že ho nedokázala spolu s Hieronymusom zachrániť.

Osud hlavnej postavy hráč neuvidí.

Worst ending – Hráč sa objavuje na cintoríne, oplakáva smrť Reginy. Duchovi taktiež nedokázal pomôcť. Pre hráča si prídu vojaci poslaný cirkvou, je obvinený za kacírstvo a podporovanie diabla. Osud hlavnej postavy, za ktorú hráč hral je neznámy.